27-ми Национален конкурс „Млади таланти“ 2025

Министерството на образованието и науката е организатор на Национален конкурс „Млади таланти”. Той се провежда от 1999 г. и представлява възможност за насърчаване на младите хора – ученици и студенти, притежаващи потенциал и проявяващи интерес към наука и към провеждането на научни изследвания и иновации. Конкурсът е част от инициативите на Министерството на образованието и науката за стимулиране и подпомагане развитието на младите научни таланти в страната. Регламентът за участие в националния конкурс предвижда подготовката на научноизследователски и иновативни проекти в категориите:
•	Биология
•	Химия
•	Информатика
•	Инженерни науки
•	Материалознание
•	Математика
•	Медицина
•	Физика
•	Социални и хуманитарни науки
•	Екология

Тази година 27. Национален конкурс ще се проведе в периода 23 -25 април 2025 г. в град София.

Крайният срок за подаване на проекти е до 27 март 2025 г. на следните имейли: o.minova@mon.bg и vesela.vasileva@mon.bg.

Класиралите се на първите три места участници в Националния конкурс представят България на Европейския конкурс за млади учени (EUCYS), който е част от инициативите на Европейската общност за насърчаване на научното творчество сред младото поколение. 
За участието в двата форума се присъжда парична награда в размер на по 2 000 лв. на проект.

Три проекта получават право на участие в Световния младежки панаир EXPO Science Europe 2025 г.

Три проекта получават поощрителни парични награди по 1 500 лв.

Проектите ще бъдат оценявани от жури.

РЕГЛАМЕНТ https://www.mon.bg/nfs/2025/02/reglament-mladi-talanti_2025_07022025.pdf

РЕГИСТРАЦИОННА ФОРМА ЗА УЧАСТИЕ В НК „МЛАДИ ТАЛАНТИ“